خاریجی ایشلر ناظیرلیگی‌نین سؤزچوسو حسین موفتو اوغلو آلمانیادا درج اولونون "Die Welt " قزئتی‌نین ادعاسی‌نین عکسینه تورکیه‌نین ناتو-نون ذیروه ییغینجاقلاریندان‌ بیرینه ائو صاحب‌لیگی ائتمه تکلیفی‌نین قبول ائدیلمه‌مه‌سی کیمی بیر دورومون سؤز موضوعسو اولمادیغینی بیلدیردی.
حسین موفتو اوغلو مؤضوع ایله باغلی آچیقلاماسیندا قئید ائتدی کی، " Die Welt " قزئتینده بونونلا علاقه‌لی یئر توتان خبرس تعجب ایله قارشیلانیب.
ناتونون باش کاتیبی طرفین‌دن آچیقلاندیغی کیمی بلژیک-ین پایتاختی بروکسل-ده کئچن هفته کئچیریلن ییغینجاقدا 2018-جی ایلده ذیروه توپلانتی‌سی تشکیل ائدیلمه‌سی قرارا آلیندی. بو توپلانتی‌نین یئری‌نین و تاریخی‌نین گله‌جک هفته‌لرده اعلان ائدیلمه‌سی گؤزلنیلیر.
موفتو اوغلو جمهور باشقانی اردوغانین بروکسل-ده کی توپلانتیدا، اوندان اولکی ناتو پلاتفورما‌لاریندا و ناتو باش کاتیبی ینس استولتنبرگ ایله کئچیردیگی گؤروش‌لرده بو مسئله‌نی دیله گتیردیگینی وورغولایا‌راق، تورکیه‌نین بروکسل توپلانتی‌سین‌دان سونراکی ایلک ذیروه‌لردن بیرینه ائو صاحب‌لیگی ائتمه‌یه حاضر اولدوغونون بیان ائدیلدیگینی دیله گتیردی.
خاریجی ایشلر ناظیرلیگی‌نین سؤزچوسو حسین موفتو اوغلو اونو دا قئید ائتدی کی، " Die Welt " قزئتی‌نین ادعاسی‌نین عکسینه ناتو ذیروه‌سینه ائو صاحبلیگی ائتمه تکلیفیمیزین رد ائدیلمه‌سی کیمی بیر دوروم یوخ‌دور. بونا اوخشار اساسی اولمایان خبرلر اؤلکه‌میز حاقیندا منفی فیکیرلر یاراتما مقصدینی گودور.
